**SREDNJA ŠKOLA METKOVIĆ**

Kralja Zvonimira 12, 20350 METKOVIĆ

MB: 03985725, OIB: 51702102234

KLASA: 400-02/20-01/704

UR.BR.: 2117/1-44-01/20-01

Metković, 23. prosinca 2020.

**OBRAZLOŽENJE**

**FINANCIJSKOG PLANA ZA 2021., S PROJEKCIJAMA ZA 2022. I 2023. GODINU**

Izvori sredstava za financiranje izdataka Srednje škole Metković (podaci se nalaze u tablicama prijedloga financijskog plana za 2021. s projekcijama za 2022. i 2023. godinu) su:

* **Skupina 636** (Pomoći iz proračuna koji im nije nadležan, MZO) za financiranje plaća, jubilarnih nagrada, otpremnina, različitih pomoći kao što su pomoć za rođenje djeteta, za smrtne slučajeve, regres i božićnica (1.500,00kn po zaposleniku), dar djeci za sv. Nikolu (600,00kn po djetetu), nagrade za radne rezultate, različite refundacije, prijevoz učenika s poteškoćama, Županijska stručna vijeća;
* **Skupina 638** (Pomoći temeljem prijenosa EU sredstava) za ERASMUS+ projekte;
* **Skupina 639** (Tekući prijenosi između proračunskih korisnika istog proračuna temeljem prijenosa EU sredstava) za financiranje dijela plaće u sklopu projekta Zajedno možemo sve! - vol.4);
* **Skupina 652** (Prihodi po posebnim propisima) - sastoje se od prihoda za nadoknadu šteta, održavanje zajedničke kotlovnice, Agencije za odgoj i obrazovanje i sl.;
* **Skupina 661** (Vlastiti prihodi) su sredstva od iznajmljivanja prostora HAK-u za usluge auto-škole i iznajmljivanja prostora za aparat za kavu;
* **Skupina 663** (Donacije) - strogo namjenska sredstva za održavanje i poboljšanje učeničkog standarda;
* **Skupina 671** (Prihodi iz nadležnog proračuna DNŽ) za financiranje materijalnih i financijskih troškova poslovanja te održavanje i obnovu nefinancijske imovine i dodatna ulaganja, kao i za financiranje školske sheme voća, različitih projekata, dijela plaća u sklopu projekta Zajedno možemo sve! – vol 4.).

Prema Zakonu o proračunu (NN 87/08. i 136/12.15/15.) i metodologiji za izradu financijskog plana proračunskih korisnika proračuna jedinice lokalne i područne samouprave u sklopu decentraliziranih funkcija školstva, za razdoblje 2021.-2023., potrebna sredstva za 2021. i projekcije za 2022. i 2023. godinu temelje se na:

* Zakonu o plaćama u javnim službama
* Kolektivnom Ugovoru za zaposlenike u srednjoškolskim ustanovama
* Temeljnom kolektivnom ugovoru za zaposlenike u javnim službama, prema ugovorenoj osnovici za obračun plaće i obračunskim koeficijentima iz Uredbe o koeficijentima za plaće
* Sporazumu o dodacima na plaću u obrazovanju i znanosti za 2020./2021. te propisanim indeksima
* Kriterijima i mjerilima za financiranje izdataka za financiranje decentraliziranih funkcija,
* Planu rashoda za materijal, dijelove i usluge tekućeg i investicijskog održavanja
* Planu rashoda za nabavu proizvedene dugotrajne imovine i dodatna ulaganja na nefinancijskoj imovini, te financijskog plana škole za 2020. godinu
* Odluke o financiranju prema čl.141. Zakona o odgoju i obrazovanju u osnovnoj i srednjoj školi za posebne usluge i aktivnosti škole, planirani dio prihoda za posebne namjene sukladno potrebama i programima Školskog kurikuluma.

Indeksi rasta koje smo dužni primijeniti u planiranju rashoda koji se planiraju prema minimalnom standardu te rashoda za zaposlene (upute za izradu proračuna 2021.-2023. godine) su sljedeći:

|  |  |  |  |
| --- | --- | --- | --- |
|  | **INDEKS**  **2021./2020.** | **INDEKS**  **2022./2021.** | **INDEKS**  **2023./2022.** |
| **RASHODI ZA ZAPOSLENE** | 100 | 100 | 100 |
| **MATERIJALNI RASHODI** | 100 | 100 | 100 |
| **FINANCIJSKI RASHODI** | 100 | 100 | 100 |
| **RASHODI ZA NABAVU IMOVINE** | 100 | 100 | 100 |

Višak iz prethodne godine planiramo utrošiti u **2021.** godini, i to **640.000,00kn** za kupnju kamiona za potrebe obuke vozača (uz napomenu da će se dio financirati ukoliko osnivač odobri novčana sredstva), **10.000,00kn** za uređenje čajne kuhinje, **100.000,00kn** za nabavu računala, **15.000,00kn** za opremu za automehaničare, **35.000kn** za asfaltiranje prilaza školi, i **50.00,00kn** za postavljanje laminata (uz napomenu da će se dio financirati ukoliko osnivač odobri novčana sredstva).

Prihode za financiranje rashoda, koji se financiraju minimalnim standardima, planirali smo primjenom financijskih pokazatelja iz uputa za izradu proračuna, što znači kako smo primijenili zadane indekse.

Od tako dobivenih vrijednosti prihoda prvo smo predvidjeli izdatke koji se planiraju na osnovi potrošnje tekuće godine (troškovi energije, rashodi za zdravstvene preglede zaposlenika, usluge tekućeg i investicijskog održavanja građevinskih objekata, postrojenja i opreme, komunalne naknade i pedagošku dokumentaciju).

Rashode iz kategorije općih troškova prvo smo planirali prema obveznim rashodima za komunalne usluge, rashodima za telefonske usluge, bankarske usluge i usluge platnog prometa te obveznu pedagošku dokumentaciju i materijal. Nakon toga planiramo ostale troškove prema prioritetima funkcioniranja škole.

Upravni odjel za društvene djelatnosti DNŽ početkom sljedeće godine donijet će Odluku o odobrenoj visini materijalnih izdataka za 2021. godinu za našu školu i tražit će tromjesečne financijske planove na četvrtoj razini računskog plana.

Na temelju naših projekcija za potrebne investicije i dodatna ulaganja na objektima i opremi te osnovna sredstva koja se financiraju iz lokalnog proračuna DNŽ; Skupština DNŽ donijet će Odluku o odobrenim sredstvima za našu školu.

Sastavni dio ovog Financijskog plana su tablice koje su priložene uz isti:

* Prijedlog financijskog plana za 2021. i projekcija plana za 2022. i 2023. godinu – opći dio
* Plan prihoda i primitaka
* Plan rashoda i izdataka

**Predsjednik Školskog odbora** **Ravnatelj**

**M.P.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ana Vidović Obradović Marijo, dipl.oec.